ΓΡΑΠΤΗ ΕΡΩΤΗΣΗ P-2748/02

υποβολή: Peter Skinner (PSE) προς την Επιτροπή

(23 Σεπτεμβρίου 2002)

Θέμα: Παράνομη εισαγωγή κρέατος από την Αφρική

Σχετικά με τη συνήθεια της θήρευσης ζώων στην Αφρική για το κρέας τους το οποίο στη συνέχεια εισάγεται παράνομα στην Ευρώπη, μπορεί η Επιτροπή να με πληροφορήσει εάν είναι σε θέση να λάβει κάποια μέτρα για να θέσει τέλος στο παράνομο αυτό εμπόριο, περιορίζοντας τον εν δυνάμει κίνδυνο εισαγωγής μολυσμένου κρέατος στην Ευρωπαϊκή Ένωση·

Απάντηση της κας Wallstrm εξ ονόματος της Επιτροπής

(25 Οκτωβρίου 2002)

Υπάρχουν διάφορα κοινοτικά μέτρα σχετικά με το θέμα του παράνομου εμπορίου κρέατος άγριων ζώων και τους συνδεόμενουςγειονομικούς κινδύνους:

- Ο κανονισμός (ΕΚ) αριθ. 338/97 του Συμβουλίου της 9ης Δεκεμβρίου 1996 για την προστασία των ειδών άγριας πανίδας και χλωρίδας με τον έλεγχο του εμπορίου τους(1) θέτει σε εφαρμογή, στην Ευρωπαϊκή Ένωση, τη σύμβαση για το διεθνές εμπόριο απειλουμένων ειδών της άγριας πανίδας και χλωρίδας (CITES). Σύμφωνα με τον κανονισμό αυτό, η εισαγωγή ορισμένων ειδών απειλούμενων από την κρίση του κρέατος άγριων ζώων, όπως οι γορίλλες και χιμπατζήδες, ή μερών τέτοιων ειδών, είτε απαγορεύεται εντελώς είτεπόκειται στην έκδοση εγγράφων εισαγωγής και εξαγωγής.

Η ευθύνη παύσης του παράνομου εμπορίου οποιουδήποτε από τα είδη που απαριθμούνται στη σύμβαση CITES ανήκει κυρίως στα κράτη μέλη. Ο κανονισμός (ΕΚ) αριθ. 338/97 προβλέπει ότι τα κράτη μέλη ορίζουν τελωνειακά γραφεία για τη διεξαγωγή των απαιτούμενων ελέγχων και τη διεκπεραίωση των σχετικών διατυπώσεων, τα οποία πρέπει να διαθέτουν επαρκές και κατάλληλα εκπαιδευμένο προσωπικό. Περιέχει επίσης διατάξεις σχετικές με τον έλεγχο της συμμόρφωσης προς τον κανονισμό, τη διερεύνηση των τυχόν παραβάσεων και τις κυρώσεις. Η Επιτροπή μπορεί να διαδραματίσει περιορισμένο μόνο ρόλο στο πλαίσιο αυτό, π.χ. κοινοποιώντας πληροφορίες ή ευαισθητοποιώντας περισσότερο τις αρχές των κρατών μελών.

- Η οδηγία 92/45/ΕΟΚ του Συμβουλίου της 16ης Ιουνίου 1992 για ταγειονομικά προβλήματα και τα προβλήματαγειονομικού ελέγχου σχετικά με τη θανάτωση άγριων θηραμάτων και την εμπορία κρέατός των(2) απαιτεί ότι το κρέας άγριων χερσαίων θηλαστικών που εισάγεται για εμπορικούς σκοπούς πρέπει να προέρχεται από χώρα από την οποία επιτρέπεται ρητώς η εισαγωγή τέτοιου κρέατος. Το κρέας που συνοδεύεται από κτηνιατρικό πιστοποιητικό εκδοθέν από την αρμόδια αρχή της εξάγουσας χώρας πρέπει ναπόκειται σε κτηνιατρικό έλεγχο κατά την άφιξή του στον συνοριακό σταθμό εισόδου στην Κοινότητα (οδηγία 97/78/ΕΚ του Συμβουλίου της 18ης Δεκεμβρίου 1997 για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(3)).

Για τις περιπτώσεις αποστολής κρέατος άγριων ζώων σε ιδιώτες ή μεταφοράς του από ιδιώτες, η Επιτροπή εγκρίνει σήμερα νέους κανόνες που έχουν σκοπό να αποτρέψουν τουςγειονομικούς κινδύνους που παρουσιάζει η διακίνηση αυτή, επιβάλλοντας εκ νέου τη διεξαγωγή ελέγχων σε οποιοδήποτε σημείο εισόδου στο έδαφος της Κοινότητας. Σύμφωνα με τους κανόνες αυτούς, τα ταξιδιωτικά γραφεία θα οφείλουν να ενημερώνουν τους ταξιδιώτες σχετικά με τις αυστηρές προϋποθέσεις εισαγωγής οποιουδήποτε είδους κρέατος στην Κοινότητα ενώ τα κράτη μέλη θα οφείλουν να διενεργούν ελέγχους στις αποσκευές των ταξιδιωτών ώστε να περιορίσουν την παράνομη εισαγωγή κρέατος.

- Τέλος, στα πλαίσια των προσπαθειών συνεργασίας στην περιφέρεια της Κεντρικής Αφρικής, της βασικής πηγής κρέατος άγριων ζώων στην Αφρική, τα τελευταία 10 έτη έχουν διατεθεί άνω των 70 εκατομμυρίων ευρώ προςποστήριξη της διατήρησης του τροπικού δάσους.

Το περιφερειακό πρόγραμμα για την Κεντρική Αφρική βάσει του 9ου Ευρωπαϊκού Ταμείου Ανάπτυξης προβλέπει συνεχή παροχή βοήθειας για τη διατήρηση και ορθολογική διαχείριση του τροπικού δάσους. Η βοήθεια αυτή θα συμβάλει στις προσπάθειες εξάλειψης της λαθροθηρίας μέσω σχετικής προστατευτικής νομοθεσίας, μέτρων ελέγχου και παρακολούθησης, κοινοτικής διαχείρισης των φυσικών πόρων, εκπαίδευσης και έρευνας.

(1) ΕΕ L 61 της 3.3.1997.

(2) ΕΕ L 268 της 14.9.1992.

(3) ΕΕ L 24 της 30.1.1998.